ועדת הכלכלה, כנסת 17, פרוטוקול מספר 354, 2007-10-10 09:00

משה כחלון: אני מתכבד לפתוח את ישיבת ועדת הכלכלה.

משה כחלון: אנחנו דנים בחוק הגנה על זכויות יוצרים.

משה כחלון: אתמול ישבו נציגים מהגופים הרלוונטיים.

משה כחלון: אני מבקש לקבל עדכון לגבי מה שהתגבש.

תמיר אפורי: ישבנו אתמול הרבה מאוד שעות עם הרבה מאוד גופים.

תמיר אפורי: כל הגופים שישבו איתנו עשו מאמץ.

תמיר אפורי: אני מודה לכל האנשים שהיו.

תמיר אפורי: אני מעריך את המאמצים של כולם.

תמיר אפורי: מאוד חשוב שיובהר שזה היה מאוד קשה להגיע להסכמות על הסעיפים ששר המשפטים ביקש מאיתנו לשבת עליהם.

תמיר אפורי: יכול להיות שהיו גופים שלא היו פה ושלא היו מודעים.

תמיר אפורי: היה מאוד קשה להגיע להסכמות האלו.

תמיר אפורי: אני מבקש להתחיל להקריא.

תמיר אפורי: ההסכמה הייתה לגבי סעיף 35 .

תמיר אפורי: הנוסח המוסכם: "יצירה מוזמנת 35.

תמיר אפורי: ביצירה שנוצרה לפי הזמנה, הבעל הראשון של זכות היוצרים בה, כולה או חלקה, הוא היוצר, אלא אם הוסכם אחרת בין המזמין והיוצר, במפורש או במשתמע.

תמיר אפורי: " לגבי סעיף 58 עלו הצעות שונות של משרד המשפטים שהובאו בפני הוועדה במשך הזמן.

תמיר אפורי: כל ההצעות יורדות מסדר היום.

תמיר אפורי: אנחנו חוזרים לסעיף בהצעת החוק הממשלתית, כאשר מתווסף השיקול בפסקה (8) של "תום לבו של הנתבע".

לימור לבנת: האם הפיצוי הסטטוטורי קבוע כאן?

לימור לבנת: בחוק לפני שתוקן היה מדובר ב10 אלף שקל.

לימור לבנת: על כמה הוא עומד אחרי תיקון החוק?

תמיר אפורי: הצעת החוק הממשלתית מדברת על פיצוי ללא הוכחת נזק עד 100 אלף שקל.

תמיר אפורי: הרעיון הוא שסכום מינימאלי יוצר תקלות חמורות בהפעלה של הסעיף הזה.

תמיר אפורי: כל הרעיון הוא להתחשב ולתת לבתי המשפט את שיקול הדעת.

תמיר אפורי: כאשר מכניסים את שיקול תום הלב זה נותן אינדיקציה לבתי המשפט.

תמיר אפורי: כאשר ההפרה היא לא בתום לב יש משקל למרכיב ההרתעתי, אבל כאשר ההפרה היא בתום לב אין לשיקול ההרתעתי מקום.

תמיר אפורי: נותנים לבית המשפט בסעיף הזה את האפשרות לאמוד את הנזק לפי הערכתו.

תמיר אפורי: הוא לגמרי פתוח.

תמיר אפורי: זה הוסכם על דעת כולם.

לימור לבנת: אני מאוד שמחה על ההסכמות שהושגו.

לימור לבנת: סעיף 35 זה פריצת דרך חשובה ביותר.

לימור לבנת: זה מהפך דרמטי חשוב ביותר.

תמיר אפורי: עמדת משרד המשפטים היא שהסעיף הזה הוא לא סעיף טוב.

תמיר אפורי: אנחנו מתנגדים לו.

אליהו גבאי: אין דבר מבורך יותר מאשר כשמגיעים להסכמות.

תמיר אפורי: בעניין סעיף 29 יש הסכמה.

תמיר אפורי: זה על דעתם של ארגוני היוצרים.

תמיר אפורי: נעשה שינוי בסעיף הזה.

תמיר אפורי: צומצם הסייג שהצעת החוק הממשלתית הציעה.

תמיר אפורי: ארגוני היוצרים ביקשו לפתוח את זה שוב לדיון, כדי לצמצם או כדי לבקש הסדרי תמלוגים.

תמיר אפורי: כשעושים עסקת חבילה צריך להתקדם.

תמיר אפורי: מוסדות החינוך רצו לפתוח את זה לכיוון השני.

תמיר אפורי: עשינו את מה שיכולנו.

תמיר אפורי: הורדנו אותם מהעניין הזה.

תמיר אפורי: אמרנו לחברנו היוצרים שיש בסעיף הזה צורך בהתקנת תקנות.

תמיר אפורי: במסגרת התקנת התקנות תהיה ההזדמנות להביא לידי ביטוי את מה שהם מציעים.

יורם בן-דוד: אנחנו עומדים על כך שבעת התקנת התקנות תהיה אפשרות להכניס סעיף שיתייחס לתמלוגים ראויים שישולמו ליוצרים עבור ניצול יצירותיהם במערכות החינוך.

אמיר רוזנברג: משרד המשפטים הבהיר לנו שהוא בהחלט רואה מקום להסדיר את הנושא של היצירה.

אמיר רוזנברג: .

תמיר אפורי: משרד המשפטים לא הבהיר שום דבר.

אמיר רוזנברג: עלו אפשרויות להסדיר את היצירה האור-קולית בסעיף 35.

אמיר רוזנברג: לזה משרד המשפטים הסכים.

אמיר רוזנברג: רצינו להגיע להסכמה בין כולם לגבי הסדרה מיוחדת של היצירה האור-קולית.

אמיר רוזנברג: זה לא הסתייע.

אמיר רוזנברג: אנחנו נותנים הסדרה כללית שתסייע לכלל היוצרים, לא ליצירה האור-קולית.

אמיר רוזנברג: החלטנו שנכון יהיה לתת לוועדה לסיים את החוק הזה, לא לתקוע את החוק הזה בגלל ההסדרה של הנושא הזה.

אמיר רוזנברג: אנחנו נפעל כך שזה יוסדר.

תמיר אפורי: בנושא של הזכות המוסרית יש 2 סעיפים שהגענו להסכמות עליהם.

תמיר אפורי: הוסכם על כל הצדדים שסעיף 48 יושמט מהחוק, כשכל הנושא של ההסכמות והביטולים יהיה לפי דיני החוזים הכלליים.

תמיר אפורי: לגבי סעיף 53 יש תיקון טכני שאומר כך: "הפרת זכות מוסרית 53.

תמיר אפורי: (א) העושה ביצירה פעולה הפוגעת בזכות המוסרית של היוצר, מפר את הזכות המוסרית.

תמיר אפורי: (ב) על אף הוראות סעיף קטן (א), עשיית פעולה ביצירה הפוגעת בזכות המוסרית אינה מהווה הפרה של הזכות האמורה, אם הפעולה הייתה סבירה בנסיבות העניין.

תמיר אפורי: (ג) לעניין סעיף קטן (ב) רשאי בית המשפט להתחשב בין היתר באלה: (1) אופי היצירה שביחס אליה נעשתה הפעולה; (2) אופי הפעולה ומטרתה; (3) האם היצירה נוצרה על ידי עובד במסגרת עבודתו או לפי הזמנה; (4) המקובל בענף; (5) הצורך בעשיית הפעולה למול הפגיעה שנגרמה ליוצר כתוצאה ממנה.

תמיר אפורי: "

אריה שילה: אני מברך על ההסכמות שהושגו.

אריה שילה: כתוב בסעיף 35 את המילים "אלא אם הוזכר אחרת", אבל זה די ברור שכאשר מוסכם אחרת היוצרים נמצאים בעמדת נחיתות.

אריה שילה: בסעיף 53 (ג) נקבעו 5 תנאים.

אריה שילה: לפי דעתי צריך להוסיף להם עוד תנאי אחד שמתייחס יותר לאדריכלים מאשר לאחרים: "דרך לעשיית הפעולה באופן שימנע או יצמצם את הפגיעה".

תמיר אפורי: אני חושב שאי אפשר לפתוח את הפרשה המאוד מורכבת הזאת.

תמיר אפורי: המון אנשים עשו מאמץ גדול.

תמיר אפורי: לכל מה שרוצים האדריכלים יש ביטוי בשיקולים האלה.

תמיר אפורי: השיקול ה5 נותן ביטוי מדויק לגבי מה שמבקשים האדריכלים לאזן.

תמיר אפורי: זה עוצמת הפגיעה לעומת עוצמת הצורך בעשיית הפעולה.

תמיר אפורי: אני חושב שצריך לעצור ולהסתפק בזה.

משה כחלון: אני מבקש להצביע על סעיף 35(א) כפי שהוצע בהצעת הפשרה.

משה כחלון: מי בעד?

משה כחלון: ה צ ב ע ה בעד – פה אחד אושר מי בעד סעיף 35(ב) כפי שמופיע בנוסח הצעת החוק?

משה כחלון: ה צ ב ע ה בעד- פה אחד אושר מי בעד סעיף 58 כפי שהוקרא על ידי עו"ד אפורי?

משה כחלון: ה צ ב ע ה בעד – פה אחד אושר אני מבקש להעמיד לדיון מחדש את סעיף 48.

משה כחלון: מי בעד?

משה כחלון: ה צ ב ע ה בעד – פה אחד אושר מי בעד לבטל את סעיף 48?

משה כחלון: ה צ ב ע ה בעד – פה אחד אושר אני מבקש לפתוח לדיון מחדש את סעיף 53.

משה כחלון: מי בעד?

משה כחלון: ה צ ב ע ה בעד – פה אחד אושר מי בעד סעיף 53(א)(ב)(ג) (1)(2)(3)(4)(5)?

משה כחלון: ה צ ב ע ה בעד – פה אחד אושר אני מבקש לעבור לסעיף 34(ב).

משה כחלון: מי בעד דיון מחדש בסעיף 34(ב)?

משה כחלון: ה צ ב ע ה בעד – פה אחד אושר

יוסי בר-מוחא: אני שמעתי הבוקר את חבר הכנסת ברוורמן ברדיו.

יוסי בר-מוחא: הוא דיבר על מצוקתם של המורים, על כך שהוא חרד לשכרם של המורים, על כך שהוא חרד לילדי ישראל.

יוסי בר-מוחא: הוא איש חברתי מאוד.

יוסי בר-מוחא: מה לגבי תנאי השכר של עיתונאי?

יוסי בר-מוחא: תנאי השכר של עיתונאים הולכים ונשחקים.

יוסי בר-מוחא: זה מגיע למצב אבסורדי שלא היה כדוגמתו.

יוסי בר-מוחא: תנאי שכרם של העיתונאים נמוכים בהרבה מתנאי שכרם של המורים.

יוסי בר-מוחא: ההסכמים שנחתמים איתם הם הסכמים בזיוניים.

יוסי בר-מוחא: יש פחד אצל העיתונאים.

יוסי בר-מוחא: העיתונאים חוששים למקום עבודתם.

יוסי בר-מוחא: זה בניגוד למה שמתרחש במקומות אחרים.

יוסי בר-מוחא: העיתונאים מפחדים לצאת להפגנות או לצאת בשביתה.

יוסי בר-מוחא: חופש הביטוי הוא מהעיתון כלפי חוץ, לא כלפי העיתון פנימה.

יוסי בר-מוחא: אף אחד מבין המו"לים לא יוכל לסתור את דבריי.

יוסי בר-מוחא: העורכים מסכימים איתנו.

יוסי בר-מוחא: בסתר ליבם הם מאוד איתנו.

יוסי בר-מוחא: אני יודע את זה במפורש.

יוסי בר-מוחא: נוצר מצב שלוקחים את היצירה של העיתונאי ועושים בה שימוש.

יוסי בר-מוחא: יבוא עמוס שוקן ויגיד מחר שמצבם של העיתונאים רע.

יוסי בר-מוחא: העיתונים נמצאים בפני סגירה.

יוסי בר-מוחא: האינטרנט הורס את כולם.

יוסי בר-מוחא: מחר הכל יעבור לאינטרנט.

יוסי בר-מוחא: גם באינטרנט עושים כסף.

יוסי בר-מוחא: מצבו של עיתון "הארץ" הוא הכי טוב, הוא הכי יציב.

יוסי בר-מוחא: אוכלוסיית הקוראים שלו יציבה יחסית.

יוסי בר-מוחא: אני בא על מנת לשפר את מצבם הקשה של העיתונאים.

יוסי בר-מוחא: אין לי לוביסטים.

יוסי בר-מוחא: הלוביסטים מקבלים פי כמה מאותם עיתונאים.

יוסי בר-מוחא: זה דבר שאני נגדו.

יוסי בר-מוחא: שכרו של העיתונאי מצטמצם, תנאי שכרו הולכים ונשחקים.

יוסי בר-מוחא: הוא הגיע לפת לחם.

יוסי בר-מוחא: נמצאים פה עיתונאים שחרדים.

יוסי בר-מוחא: הקימו ועד בעיתון "הארץ".

יוסי בר-מוחא: יוסי ברשבסקי מכנה את העיתונאים שמצטרפים לאגודת העיתונאים אויבים.

יוסי בר-מוחא: הם אויבים מבחינתו כי הם התאגדו.

יוסי בר-מוחא: הם סך הכל רוצים לדאוג לשכרם, לתנאי עבודתם.

יוסי בר-מוחא: הם הפכו להיות אויבים.

יוסי בר-מוחא: שימו לב כמה הם פוחדים לקום ולהתבטא ולומר מילה אחת.

יוסי בר-מוחא: יהיה קץ לדברים האלה.

יוסי בר-מוחא: הגעתם להסכמות בעניין היוצרים.

יוסי בר-מוחא: אני רוצה לשמוע מחבר הכנסת דב חנין, שאני יודע עד כמה הוא דואג לנושא של העיתונאים, איך הוא יסייע לי פה.

יוסי בר-מוחא: אני מברך על ההסכמה שהייתה בעניין היוצרים.

יוסי בר-מוחא: השגתם הישג יפה.

יוסי בר-מוחא: אני רוצה את ההישג הזה ככתבו וכלשונו, כי זאת יצירה לכל דבר.

יוסי בר-מוחא: קודם כל את זה.

יוסי בר-מוחא: אני חושב שצריך לשבת למו"מ על-מנת שגם המו"לים ירוויחו מזה.

יוסי בר-מוחא: צריך להגיע להסכמות.

יוסי בר-מוחא: אני לא מוכן לאיזו שהיא הסכמה שנותנת לעיתונאי אפשרות לעשות אלבום תמונות או ספר.

יוסי בר-מוחא: יש פה עניין של הון ושלטון.

יוסי בר-מוחא: אל תירתעו, אל תחששו.

יוסי בר-מוחא: העיתונאים עומדים פה בתוקף על התנאים שלהם.

משה כחלון: האם אתה רוצה למצוא נוסח שישווה את המעמד שלכם ליוצרים?

יוסי בר-מוחא: אני מציע לשבת.

עמוס שוקן: הפתוס של יוסי בר-מוחא הוא דבר ראוי להערכה בהרבה מאוד מישורים.

עמוס שוקן: מעריב דיווח דוח רבעוני ברבעון השני של 2007 על הכנסות של 119 מיליון שקל, שזה הפסד של 30 מיליון שקל.

עמוס שוקן: אני לא יודע אם המשכורות של העיתונאים גבוהות או נמוכות, אבל הן לא מהגבוהות בענף.

עמוס שוקן: אני מדבר על המשכורות הממוצעות של העיתונאים בכל עיתון.

עמוס שוקן: הנתון הוא שעיתון חשוב בישראל הפסיד רבע מההכנסות שלו.

עמוס שוקן: זה בלי קשר לשאלה אם שכר העיתונאים גבוה או נמוך.

עמוס שוקן: יכול להיות שלנוכח מצבו בשוק הוא משלם שכר גבוה מידי.

עמוס שוקן: לדעת יוסי בר-מוחא הוא משלם שכר נמוך.

עמוס שוקן: הערה שנייה מתייחסת למצבו המצוין של עיתון "הארץ".

עמוס שוקן: אנחנו לפני כשנה עשינו עסקה שבה מכרנו 25% ממניות החברה למשקיע זר.

עמוס שוקן: זה לא שבעלי המניות מכרו מניות למשקיע הזר, אלא החברה הנפיקה למשקיע הזר 25% מהמניות שלה כדי לקבל לתוך קופתה 25 מיליון יורו.

עמוס שוקן: החברה עשתה את זה לא בגלל שמצבה הוא מצב מצוין.

משה כחלון: יוסי בר-מוחא טוען שהמצב של העיתונאים הוא רע, ששכרם מעורר בושה.

עמוס שוקן: יחסית לדוח של מעריב מצבם מצוין.

לימור לבנת: הדיון פה בחוק זכויות יוצרים, לא בתנאי עבודתם של העיתונאים.

שילה דה בר: אני לא בטוח שמבינים איך עובדים במערכת עיתונאית מודפסת ומשודרת, עד כמה מדובר בעבודה קולקטיבית של צוות גדול של אנשים.

שילה דה בר: הכתבים הם החלוצים, כשמאחוריהם יש קישור והגנה.

שילה דה בר: אני לא בטוח שהנוסח תופס את התופעה הקולקטיבית שבה קשה להבחין מי הוא היוצר, מי הוא העיתונאי.

שילה דה בר: כולנו עיתונאים.

דב חנין: החוק הזה לא נותן תשובה מספקת לשאלת היצירה המורכבת.

דב חנין: זה לא רק נכון לגבי העיתונאים, זה נכון באופן כללי.

דב חנין: ההצעה לא הצליחה לייצר פתרון מספק.

דב חנין: אני רוצה לדבר על עקרונות היסוד של החוק ולמה מה שקרה עם סעיף 34(ב) מנוגד לעקרונות היסוד.

דב חנין: החוק הזה הוא חוק זכויות יוצרים.

דב חנין: הכוונה שלו היא לתת זכויות ליוצרים, לא לקחת את הזכויות מהיוצרים.

דב חנין: לפעמים יש ויכוח מי הם היוצרים.

דב חנין: אולי לויכוח הזה אין תשובה מספקת בחוק.

דב חנין: אנחנו חייבים להבטיח את העיקרון שאומר שהזכויות הם של היוצרים.

דב חנין: אחר כך יהיה צורך לקיים דיון בשאלה מי בדיוק יצר את הידיעה או את הכתבה שנכתבה בעיתון.

דב חנין: יצטרכו לברר את זה, יצטרכו לראות מי האנשים שתרמו לזה.

דב חנין: העיקרון הוא שהזכויות שייכות ליוצרים.

דב חנין: מה שקורה בסעיף 34 מאוד בעייתי.

דב חנין: סעיף 34(א) הוא סעיף בעייתי ביותר.

דב חנין: אני מצטער שהוועדה אישרה אותו.

דב חנין: אנחנו מנסים לתקן משהו מהעוול או מהבעייתיות שיש בסעיף 34(א) באמצעות 34(ב), לפחות בסיטואציה של עבודה של ארגונים.

דב חנין: אני חושב שהתיקון הזה מאוד חשוב, מאוד דרוש וחיוני.

משה כחלון: איך אתה מציע לרצות את מנכ"ל אגודת העיתונאים?

דב חנין: אני רוצה להבטיח שלגבי יצירה עיתונאית זכויות היוצרים ימשיכו להיות שייכות לעיתונאי שכתב.

דב חנין: יכול להיות שיש אנשים ששותפים לכתיבה.

דב חנין: בהמון יצירות יש אנשים ששותפים, רק צריך לקבוע מי הם השותפים.

דב חנין: זאת שאלה חשובה, אבל היא עדיין לא במקום העיקרון שמי שעשה את היצירה הזאת הם בעלי הזכויות ביצירה.

דב חנין: אגודת העיתונאים לא צריכה את ההגנה הנוספת הזאת.

דב חנין: אני מציע לנו להסתכל על החוק ולזכור שבחוק יש לא רק את סעיף 34, יש בו גם את סעיף 38.

משה כחלון: אני מציע שתגיעו להסכמה על הנוסח.

לימור לבנת: לחבר הכנסת ברוורמן יש הצעת פשרה שלדעתי היא הצעה טובה.

לימור לבנת: בניגוד לזכויות היוצרים שאנחנו מתייחסים אליהם ככלל בסעיף 35, יש כאן עוד נקודה שצריך לשים לב אליה.

לימור לבנת: כאשר עיתונאי כותב ידיעה היא עוברת בדרך כלל עריכה במערכת.

לימור לבנת: יש כאן הבדל שצריך לתת לו דגש בניסוח של החוק.

לימור לבנת: זה לא זהה לזכות יוצרים ביצירה שאיננה עוברת שום עריכה לאחר מכן.

לימור לבנת: הדברים אינם דומים.

אבישי ברוורמן: בעיית השכר שהוזכרה פה היא בעיה בפני עצמה.

אבישי ברוורמן: גם אני הייתי שמח אם השכר ישתפר.

אבישי ברוורמן: על זה צריך לקיים דיון נפרד.

אבישי ברוורמן: אני מציע שלמרות ההוראה בסעיף קטן (א), תהה שמורה ליוצר הזכות למנוע פרסום היצירה שלא בקשר עם תכנים מודפסים ודיגיטליים של עיתון או כתב עת.

משה כחלון: תבואו עם הצעת פשרה מוסכמת.

תמיר אפורי: סעיף 36 הוא סעיף שמשקף את הדין הקיים.

תמיר אפורי: המדינה לא עוסקת בעסקי השעשועים, המדינה עוסקת בגופים שלטוניים.

תמיר אפורי: בעניינים השלטוניים האלה יש זכויות יוצרים מכל מיני סוגים ומינים.

משה כחלון: האם יש למישהו בעיה עם הסעיף הזה?

דרור קמיר: הרעיון הוא לקבץ כמה שאפשר יצירות שאין עליהן זכויות יוצרים.

דרור קמיר: מדינת ישראל היא לא הכי מחמירה בנושא הזה.

דרור קמיר: בארצות הברית היצירות של הממשל הפדראלי הן נחלת הציבור מלכתחילה.

משה כחלון: הסעיף טוב?

דרור קמיר: אם ההחמרה בסעיף 42 נשארת, אז יצירות בבעלות המדינה צריכות להשתחרר מיד לרשות הציבור.

דרור קמיר: מדובר פה בכספי משלם המסים, מדובר ביצירות שיש להן אישיו ציבורי.

אריה שילה: אנחנו צריכים לעשות אבחנה ברורה בין סוגים שונים של יצירות.

אריה שילה: יכול להיות שיש יצירות שההוצאה שלהם לרשות הציבור מאוד חשובה.

אריה שילה: אני לא חושב שהמדינה או הצבא רוצים לפתוח את העניין הזה לפרסום.

אריה שילה: הצבא לא מפרסם תמונות של בנינים שנבנים במחנות שלו, אבל הוא משכפל תוכניות של מבנים ובונה פעם אחר פעם את אותו בניין מבלי לשלם ליוצר.

אריה שילה: לא יכול להיות שהמדינה תהיה הבעלים של היצירה שלי.

בנימין מסיקה: אנחנו חושבים שהסעיף הזה הוא סעיף טוב.

משה כחלון: אני מבקש לקיים הצבעה על הסעיף הזה כפי שהוא.

משה כחלון: מי בעד סעיף 36?

משה כחלון: ה צ ב ע ה בעד- פה אחד אושר

תמיר אפורי: סעיף 37 זה עניין טכני, אפשר להשמיט אותו מהחוק.

משה כחלון: מי בעד סעיף 37 כפי שהוא?

משה כחלון: ה צ ב ע ה בעד – פה אחד אושר

עמית אשכנזי: תקופת זכות יוצרים בתקליט.

עמית אשכנזי: 42.

עמית אשכנזי: זכות יוצרים בתקליט תהא לתקופה של 50 שנה ממועד יצירתו.

עמית אשכנזי: הסעיף הזה משקף את הסטנדרט הבינלאומי המחייב באמנה של ארגון הסחר העולמי.

עמית אשכנזי: זה המצב בכל העולם חוץ מאשר באפריקה, בארגנטינה ובאוסטרליה.

עמית אשכנזי: בארצות הברית תקופת ההגנה על תקליטים הרבה יותר ארוכה.

עמית אשכנזי: מה שאין בארצות הברית ויש אצלנו ובמדינות אחרות זה שיש הרבה יותר זכויות.

עמית אשכנזי: בארצות הברית התקליט מוגן להרבה מאוד זמן.

משה כחלון: מה היה עד היום?

עמית אשכנזי: זה בדיוק הדבר הזה.

עמית אשכנזי: נעשו בדיקות כלכליות באנגליה.

עמית אשכנזי: יש לובינג להאריך את תקופת ההגנה.

אייל פרייס: משרד המשפטים לא קיים שום בחינה עניינית, שום סקר כלכלי, שום בדיקה כדי לראות האם לעמדה שלו יש תוקף כלכלי.

עמית אשכנזי: נעשה סקר כלכלי של אוניברסיטת אוקספורד עבור האיחוד האירופי.

אייל פרייס: משרד המשפטים מסתמך על סקר זר שנעשה בחו"ל.

אייל פרייס: באנגליה אין עמדה חד-משמעית בעניין הזה.

אייל פרייס: יש סקר שהוכן לוועדה פרלמנטרית באנגליה שרוצה להאריך את התקופה ל70 שנה.

משה כחלון: כמה יש שם כרגע?

אייל פרייס: 50.

אייל פרייס: אותה ועדה המליצה להאריך את הדבר הזה ל70.

אייל פרייס: אומר חברי שזה לא פוגע בתעשייה המקומית.

אייל פרייס: אני מציע שאת העניין הזה נשאל את התעשייה המקומית.

אייל פרייס: כמו שהמחוקק בארצות הברית החליט שההגנה על תקליט של מדונה או תקליט אחר תהיה 120 שנה מיום יצירת התקליט או 95 שנה מיום הפרסום שלו, גם המחוקק הישראלי יכול להחליט שהוא מגן על התעשייה המקומית שלו.

משה כחלון: מיום הפרסום?

אייל פרייס: אופציה אחת אומרת 95 שנה מיום הפרסום שלו, אופציה שנייה אומרת 120.

אייל פרייס: היצירה היחידה שנותרה שאין עליה הגנה למשך חיי היוצר פלוס 70 שנה לאחר מותו זה התקליט.

אייל פרייס: לגבי תקליט אין הגנה למשך חיים, אלא רק 50 שנה מיום הפרסום.

אייל פרייס: זה אומר שאדם שהוציא תקליט בגיל 20 וחי עד גיל 80, המילים והלחנים והעיבודים יהיו מוגנים 60 שנה ועוד 70 שנה.

אייל פרייס: רק לגבי תקליט יש תקופת הגנה כל כך קצרה.

אייל פרייס: אין סטנדרט בינלאומי מחייב, יש סטנדרט בינלאומי מינימאלי שמתחתיו אתה מפר את הוראות האמנות הבינלאומיות.

אייל פרייס: אנחנו נמצאים במינימום.

אייל פרייס: אספתי רשימה ארוכה של מדינות שנותנות הגנה.

אייל פרייס: לא רק מדינות אפריקה.

אייל פרייס: לאוסטרליה יש שיטת משפט שנגזרת מהשיטה האנגלית.

משה כחלון: מה קורה באוסטרליה?

אייל פרייס: באוסטרליה זה 70 שנה מיום יצירת התקליט.

חנני רויכמן: באוסטרליה עשו הסכם סחר גורף עם ארצות הברית.

חנני רויכמן: חלק מהתמורות נתנו לאמריקנים.

אייל פרייס: זה לא שאוסטרליה נתנה לארצות הברית 70 שנה.

אייל פרייס: אוסטרליה נותנת לחברות התקליטים שלה.

חנני רויכמן: דווקא בגלל שהעלות הכלכלית לא גבוהה יש מקום להגן על היצירות שיש להן משמעות לתקופה.

חנני רויכמן: .

עמית אשכנזי: אנחנו בעולם של איזונים.

עמית אשכנזי: אומר בגילוי לב חנני רויכמן שלרוב הדברים אין אורך חיים כלכלי אמיתי מעבר לתקופה מסוימת.

עמית אשכנזי: אנחנו עכשיו עוסקים באיזונים.

עמית אשכנזי: אתה נעלת עכשיו תכנים לעוד 20 שנה.

עמית אשכנזי: זה אומר שכל מי שרוצה להשתמש ב95% מהתכנים לא יוכל להשתמש בהם.

עמית אשכנזי: הוא צריך לבוא איתם בדברים.

עמית אשכנזי: עכשיו הוא יצטרך להתקשר ולמצוא את חנן רויכמן ולבקש רשות.

עמית אשכנזי: מה שעושה נחצ'ה הימן זה בדיוק זה.

איציק אלשייך: למה אני צריך להיפגע מקליפ של שלישיית גשר הירקון שמושמע ברדיו ונמכר כל יום בחנויות מכיוון שאתה רוצה להסיר את ההגנה ממנו?

משה כחלון: הוא לא מסיר את ההגנה, הוא משאיר את המצב הקיים.

איציק אלשייך: למה ממחר מישהו יכול להשמיע את התקליט הזה ולמכור אותו בלי לשלם?

אייל פרייס: למה למחבר המילים ולמחבר המוזיקה ולמעבד באותו תקליט של שלישיית גשר הירקון יש זכות לקבל תמלוגים במשך כל ימי חייהם ו70 שנה לאחר מותם, כאשר בתקליטים זה הופך לנחלת הכלל?

אלי נחום: ככל שהזמן עובר כמות ההקלטות ששייכות לאומנים באופן פרטי הולכת וגדלה.

דרור קמיר: חשוב לציין שנמחקו מסעיף 42 המקורי הצילומים.

דרור קמיר: במקור זה היה תקליטים וצילומים.

דרור קמיר: אני מבקש להחזיר את הצילומים.

תמיר אפורי: זה נכון שהארכנו באופן משמעותי את תקופת ההגנה על צילומים.

תמיר אפורי: הסיבה לכך זה שיש הגנה בינלאומית שדורשת את זה.

תמיר אפורי: אנחנו לא חלק מהאמנה הזאת.

תמיר אפורי: יש לנו מחויבות להיערך.

תמיר אפורי: בכל המקומות שאפשר היה להיערך נערכנו.

תמיר אפורי: יש בהוראת המעבר אפשרות למצוא איזו שהיא פשרה.

תמיר אפורי: יש היגיון בזה שחברות התקליטים יעשו מחקרים.

תמיר אפורי: אחרי שהחוק עובר החיים נמשכים.

תמיר אפורי: אפשר להביא את זה שוב לדיון.

תמיר אפורי: אין שום סיבה נראית לעין להאריך את תקופת ההגנה.

משה כחלון: אני מבקש להביא את סעיף 42 להצבעה.

משה כחלון: מי בעד סעיף 42 כפי שהוא?

משה כחלון: ה צב ע ה בעד – פה אחד אושר

תמיר אפורי: בתחילת הדיונים היועצת המשפטית הפנתה את תשומת ליבי לעניין של חברת מדגמים שמשתמשת בביטוי "זכות יוצרים".

תמיר אפורי: צריך לעשות תיקון עקיף לפקודת המדגמים.

תמיר אפורי: זה תיקון טכני.

תמיר אפורי: בכל מקום בפקודת המדגמים שנאמר "זכות יוצרים" צריך להגיד זכות מדגם.

תמיר אפורי: הכנתי תיקון עקיף כזה.

תמיר אפורי: כותרת הסעיף זה תיקון פקודת הפטנטים והמדגמים.

תמיר אפורי: תוכן הסעיף הוא כזה: בפקודת הפטנטים והמדגמים בסעיף 33(2) בכל מקום שמופיע זכות יוצרים יבוא זכות מדגם.

תמיר אפורי: בסעיף 31, במקום זכות היוצרים במדגם יבוא זכות מדגם.

תמיר אפורי: בסעיף 35(1), במקום זכות יוצרים במדגם יבוא זכות מדגם.

תמיר אפורי: בסעיף 35(2), במקום זכות היוצרים יבוא זכות המדגם.

תמיר אפורי: בסעיף 37(1), במקום זכות יוצרים באיזה מדגם יבוא זכות מדגם.

תמיר אפורי: בסעיף 43(1), במקום זכות יוצרים במדגם יבוא זכות מדגם.

תמיר אפורי: בסעיף 43(3), במקום זכות יוצרים במדגם יבוא זכות מדגם.

תמיר אפורי: בסעיף 35(4), במקום זכות יוצרים במדגם יבוא זכות במדגם.

משה כחלון: מי בעד הסעיף?

משה כחלון: ה צ ב ע ה בעד – פה אחד אושר

תמיר אפורי: סעיף 77.

תמיר אפורי: תחילתו של חוק זה, שישה חודשים מיום פרסומו (להלן – יום התחילה).

משה כחלון: 6 חודשים זה מועד סביר?

אתי בנדלר: יש כמה סעיפים שהפעלתם טעונה תקנות.

אתי בנדלר: סעיפים אלה ייכנסו לתוקפם אבל לא ניתן יהיה להפעיל אותם אם לא יובאו עד לאותו מועד תקנות לאישור ועדת הכלכלה.

אתי בנדלר: השאלה אם אתם חושבים ש6 חודשים זה פרק זמן מספיק להיערכות.

תמיר אפורי: אני חושב שכן.

תמיר אפורי: לא צריך להחזיק את כל החוק כבן ערובה אם יהיה סעיף שאי אפשר יהיה להפעיל אותו משום שלא יהיו תקנות.

משה כחלון: מי בעד סעיף 77?

משה כחלון: ה צ ב ע ה בעד – פה אחד אושר

תמיר אפורי: תחולה והוראות מעבר 78 (א) הוראות חוק זה יחולו גם לגבי יצירה שנוצרה לפני יום התחילה, בכפוף להוראות סעיפים קטנים (ב) עד (י).

תמיר אפורי: (ב) זכות יוצרים לפי הוראות חוק זה לא תהא ביצירה שערב יום התחילה לא הייתה בה זכות יוצרים לפי הוראות הדין שחלו לגביה ערב היום האמור (בסעיף זה – הדין הקודם).

תמיר אפורי: ואולם אין בהוראות סעיף קטן זה כדי למנוע קיומה של זכות יוצרים לפי הוראות חוק זה ביצירה כאמור, בשל כך שלאחר יום התחילה יתקיימו לגביה התנאים הקבועים בסעיף 8, או מכוח צו לפי סעיף 9.

תמיר אפורי: (ג) על פעולה ביצירה שנעשתה לפני יום התחילה לא יחולו הוראות פרק ח' לעניין הפרת זכות יוצרים או זכות מוסרית, ותרופות, וימשיכו לחול לגביה, לענין זה, הוראות הדין הקודם; ואולם, פעולה כאמור שאינה מהווה הפרה של זכות יוצרים או זכות מוסרית לפי הוראות חוק זה, לא תהיה לגביה זכות תביעה לפי הוראות הדין הקודם.

תמיר אפורי: (ד) עותק של יצירה שנעשה או שיובא לישראל פני יום התחילה, יהווה "עותק מפר" לענין חוק זה, אם ערב יום התחילה היווה עותק מפר כהגדרתו בסעיף 10(ה) לפקודת זכות יוצרים כנוסחו ערב יום התחילה.

תמיר אפורי: (ה)הוראות סעיפים 33 עד 37 לא יחולו על יצירה שנוצרה לפני יום התחילה, וימשיכו לחול לגביה לעניין זה הוראות הדין הקודם.

תמיר אפורי: (ו) הוראות סעיף 38 לא יחולו על העברת זכות יוצרים שנעשתה לפני יום התחילה או על רשיון שניתן לגבי זכות יוצרים לפני היום האמור, וימשיכו לחול לגביהם לענין זה הוראות הדין הקודם.

תמיר אפורי: (ז) הוראות סעיף 56 לא יחולו על הליכים שהיו תלויים ועומדים ערב יום התחילה וימשיכו לחול על הליכים כאמור, לענין זה, הוראות הדין הקודם.

תמיר אפורי: (ח) זכות יוצרים להשכרה כאמור בסעיף 11(7), ביחס לתוכנת מחשב, לא תחול לגבי עותק של תוכנת מחשב שנרכש לפני יום כ"ג בטבת התש"ס (1 בינואר 2000).

תמיר אפורי: (ט) לעניין זהות היוצר של יצירת צילום שנוצרה לפני יום התחילה, וכן לעניין תקופת ההגנה ל יצירת צילום כאמור, ימשיכו לחול הוראות הדין הקודם.

תמיר אפורי: (י) לעניין תקליט שנעשה לפני יום התחילה, לא תחול ההגדרה "מפיק" שבסעיף 1, ויראו כמפיק את מי שדינו היה כדין מחבר היצירה לפי סעיף 19(1) לחוק זכות יוצרים, 1911.

משה כחלון: מי בעד סעיף 78?

משה כחלון: ה צ ב ע ה בעד – פה אחד אושר הפסקה

משה כחלון: אני מחדש את הישיבה.

משה כחלון: אני מדבר על סעיף 34.

משה כחלון: ביקשנו להגיע להסכמות לגבי הסעיף.

משה כחלון: אני מבקש להודות לחבר הכנסת דב חנין, לחבר הכנסת אבישי ברוורמן ולחברת הכנסת לימור לבנת.

יוסי בר-מוחא: התקיים דיון.

יוסי בר-מוחא: אנחנו נוותר על סעיף 34(ב), כשמנגד נקבל הצהרה של המו"לים שהגיעו למו"מ עם האיגוד הארצי לגבי הפלטפורמות הנוספות מעבר לעיתון שבו הם כותבים.

זאב ליאונד: נציגי המו"לים שנכחו בדיון הביעו נכונות לבחון אפשרות תגמול של עובדיהם על רקע שיווק תכנים לאחרים במדיות חדשות נוספות.

משה כחלון: מי בעד דיון מחדש על סעיף 34(ב)?

משה כחלון: ה צ ב ע ה בעד – פה אחד אושר

דב חנין: אני מברך על ההודעה של ארגון המו"לים.

דב חנין: אני עומד על עמדתי שזכות היוצרים צריכה להישאר של העיתונאי.

דב חנין: אני אשאר כנראה בדעת מיעוט בוועדה.

משה כחלון: מי בעד להסיר את סעיף 34(ב)?

משה כחלון: ה צ ב ע ה בעד – רוב נגד – 1 הסעיף אושר

דב חנין: אני מבקש להגיש הסתייגות.

משה כחלון: אנחנו רוצים לדון מחדש בסעיף 51.

משה כחלון: מי בעד?

משה כחלון: ה צ ב ע ה בעד – פה אחד אושר

משה שרוני: כמו שבעלי האולמות אחראים לזה שהרעש לא יהיה מעל כך וכך דציבלים, כך הם יהיו אחראים גם על זה.

משה שרוני: לא יכול להיות שנשחרר את בעלי האולמות מאחריות.

משה שרוני: הם בעלי הבית, הם האחראים.

משה שרוני: לא יכול להיות שאם הרעש עובר כך וכך דציבלים בעל האולם מקבל תלונה וצריך לשלם, ואילו לגבי היוצרים המצב שונה.

משה שרוני: מה שונה נושא היוצרים מעניין איכות הסביבה?

משה שרוני: לא יכול להיות הבדל.

משה שרוני: אני מבקש שסעיף 51 יישאר כמו שהלשכה המשפטית ניסחה.

אבשלום וילן: לך תמצא את המנגנים שמטילים עליהם אחריות.

אבשלום וילן: היום הם פה, מחר הם שם.

אבשלום וילן: בעל האולם אחראי על הכל.

דב חנין: אני תומך בהצעתו של חבר הכנסת שרוני.

יורם יפרח: צר לי, חבר הכנסת שרוני, שזאת ההתייחסות.

יורם יפרח: צר לי שבעל האולם יצטרך לשלם את כל הרשיונות האפשריים של אנשים שצריכים להוציא רשיון.

יורם יפרח: המשמיע בפועל ישלם זכות יוצרים.

יורם יפרח: לא ייתכן שהמשמיע בפועל חוגג במדינת ישראל, משמיע ברבים ולא משלם אגורה.

יורם יפרח: באנו כבעלי אולמות ומועדונים ואמרנו שנהיה השוטרים שאחראים שהמשמיע בפועל ישלם.

יורם יפרח: בעל האולם שמשמיע יצטרך לשלם את כל זכויות היוצרים.

יורם יפרח: אם המשמיע בפועל משמיע ולא משלם אנחנו נדווח לכל זכויות היוצרים שהוא השמיע את המוסיקה ולא שילם ולא בא עם רשיון.

יורם יפרח: ישבתי עם אנשי זכויות היוצרים ואמרתי להם שנכתוב חוזה מול הזוג כך שלא ייכנס משמיע מוסיקה בלי לשלם זכויות יוצרים.

יורם יפרח: את כל האפשרויות עשינו.

יורם יפרח: ברגע שהדי ג'י יודע שהאחריות לא נופלת עליו הוא מצפצף על בעלי האולמות, הוא מצפצף על זכויות היוצרים.

יורם יפרח: באנו ואמרנו שביחד נביא אותם לסדר.

יורם יפרח: כולם יודעים איפה המשרדים שלהם.

יורם יפרח: אין דבר כזה שלא יודעים איפה המשרד שלהם.

יורם יפרח: יש להם כרטיס, יש להם חברה.

יורם יפרח: אנחנו ביחד נוכל להביא את זה לסדר.

יורם יפרח: השוק הזה הוא שוק גדול.

יורם יפרח: אני לא פוטר את בעלי האולמות.

יורם יפרח: בעלי אולמות שמשמיעים ישלמו.

יורם יפרח: די ג'י שמשמיע ישלם.

יורם יפרח: אל תפילו עלינו את האחריות.

יורם יפרח: ביקשתי מיו"ר הוועדה שיהיה כתוב שחובת בעל המקום להכניס מול הזוג בהסכם שלו התקשרות ושחובתו לדאוג שיבוא משמיע מוסיקה וישלם זכויות יוצרים.

משה כחלון: הסעיף הזה אושר תוך כדי פשרה שהייתי מהיוזמים שלה.

משה כחלון: אני הולך להימנע בהצבעה.

ליאור חלימי: אנחנו מסכימים שהאחריות הראשית היא של התקליטן והוא זה שצריך לשלם.

ליאור חלימי: במקרה הקיצוני שבו התקליטן לא ישלם אנחנו חייבים שתהיה לנו אחריות של בעל האולם.

ליאור חלימי: אנחנו לא יכולים לחפש את הדי ג'י.

יורם יפרח: ניסינו להגיע לפשרה.

יורם יפרח: החברים רוצים שהאחריות הסופית על גביית הכסף תהיה על בעלי האולמות.

יורם יפרח: התקליטן מבין את הסכין שיושבת על צווארו.

יורם יפרח: במידה ויבקשו את האחריות עלינו ולא נוכל לאכוף אותה הכל יחזור לקדמותו.

יורם יפרח: הוספתי לפשרה סעיף שאומר שנחמיר עם בעל השמחה, שנחמיר עם הדי ג'י.

משה שרוני: למה שלא תוסיף סעיף שיאמר שבמידה והדי ג'י לא משלם אתה זה שתשלם?

ליאור חלימי: עיקרון על בחוק שאנחנו דנים בו זה שמי שעושה שימוש בזכויות יוצרים צריך לשלם.

ליאור חלימי: לא ייתכן שאותו סעיף 51 מעקר את אותו עיקרון יסוד.

ליאור חלימי: לא ייתכן שסעיף מסוים יוצר חריג.

ירמיהו קדושי: מה שיקרה זה שבעלי האולמות לא יכניסו אומנים מזרחיים לשיר, לא יכניסו תקליטנים.

ירמיהו קדושי: לא הגיוני מה שקורה כאן.

ליאור חלימי: אנחנו חתמנו על הסכם עם אקו"ם.

ליאור חלימי: באותו הסכם יש את אותו עיקרון של מי שמשמיע הוא גם זה שצריך לשלם.

ליאור חלימי: כיום הפרקטיקה הזאת עובדת.

משה כחלון: אני מבקש להביא להצבעה את הצעתו של חבר הכנסת שרוני.

משה שרוני: אני מציע להשאיר את הסעיף כמו שעבר בקריאה הראשונה.

אבישי ברוורמן: הדברים שנאמרו פה נשמעים הגיוניים.

יורם בן-דוד: החוק הזה לא רק חל על אולמות שמחה.

משה כחלון: ישבנו והגענו לפשרה.

משה כחלון: מי בעד הצעתו של חבר הכנסת משה שרוני?

משה כחלון: ה צ ב ע ה בעד – 3 נגד – 2 נמנע – 2 הצעתו של חבר הכנסת שרוני התקבלה